Aarhuus Stifts-Tidende, 1837-06-30
Nyheder fra Udlandet. Engelland. Den 21de Juni blev Dronning Victoria offentlig proklameret. Da hun kjørte i Procession til Slottet St. James, blev der fra alle Vinduen og Tage tilraabt hende "God save the Queen! Selv Damerne hørtes i Mængde at istemme dette Raab. Folkemassen udenfor Slottet forlangte at see den unge, Dronning, og hun viste sig paa Balkonen, mellem Ministrene Melbourne og Landsdowne, hendes Moder tæt bagved sig. Kongen af Hannover, Wellington &c. stode paa en Altan ved Siden af. Dronningen var klædt i den dybeste Sorg, med hvid Krave og Manschetter, samt hvid Kniplingsbesætning under en lille tilbageslagen Hat, saa at hendes lyse, glat adskilte Haar, var tydeligt at see. Hun saae dybtbevæget ud, og en Taarestrøm randt ned af hendes blege Kinder, da Folket brølte: "Længe leve Dronning Victoria!" Samme Dags Middag blev Hyldings=Eeden aflagt af Rigets fornemste Embedsmænd, blandt hvilke i Særdeleshed nævnes alle Biskopperne. Aldrig har Storbrittanien, hedder det, havt en meere trohiertig og velsindet Konge end den nys afdøde William Henry. Om denne Monarks sidste Øieblikke fortælles følgende: Den tilsyneladende Bedring var kun en svag Opblussen af hans hendøende Livslys. Derpaa var han faldet i saa dyb en Søvn, at man havde ondt ved at faae ham vaagnet igjen. Dronningen veeg intet Øieblik fra Kongens Sygeleie. Han havde bedt hende om, at trykke hans Øine til, naar han var død, og trolig opfyldte hun sin Gemaals Bøn. J til Nætter havde hun ikke været afklædt; af hendes egen Haand fik Kongen enhver Mixtur og Lædskedrik. Dagen før hans Dødsdag var en Søndag. Da havde næsten hele den kgl. Familie samlet sig omkring den døende Konges Leie. Han følte, at det var snart forbi med ham, og da han havde taget en rørende Afsked med Enhver især, var han henfalden i Agonie (Dødskamp, som vedblev lige indtil han opgav sin Aand. Det var just Waterlooslagets Aarsdag, og Wellington havde som sædvanligt sendt en trefarvet Fane op paa Slottet, som et Symbol derpaa. Grev Münster laae den paa Kongens Seng, men det var vanskeligt at gjøre ham forstaaelig hvad den skulde betyde. Da han endelig havde forstaaet det, greb han Fanen med begge sine Hænder og sagde: "Ja, det var en Hædersdag for England." Han vilde nødigt døe, og havde nogle Dage iforveien sagt til en af sine Læger: "Jeg gad nok levet lidt endnu. See til, om J ikke kunne sammenflikke mig endnu en Stund." Han havde fleregange sendt Bud til Hertuginden af Kent, Prindsesse Victorias Moder, med hvem han længe havde levet i et spændt Forhold; Kongen havde ønsket at tale med dem Begge før han døde, men de kom ikke, hvorover Publikum er meget opbragt paa den nuvæværende Dronnings Moder, som i de offentlige Blade er bleven haardt dadlet derfor, Kongen døde samme Dag paa hvilken han for 7 Aar siden havde besteget den engelske Throne. Af sit Ægteskab med Enkedronningen, med hvem Hs. M. var bleven formælet 1818, er der naturligviis slet ingen Børn, derimod har han en heel Deel med den i sin Tid for hendes udmærkede Skjønhed og Talent berømte Skuespillerinde Mrs. Jordan. Denne Forbindelse havde varet ved i tyve Aar (fra 1790 til 1810), da den pludselig blev opløst, Jngen veed ret egentlig hvorfor. Mrs. Jordan gik til Theatret igjen, og døde i Frankrig, 1816, i meget usle Omstændigheder, som dog ikke skal have været Kongens Skyld, men hendes egen overdrevne Ødselhed. Af bemeldte Forbindelse ere fire Sønner (Grev Münster, Lord Frederik, Lord Adolphus, og den høiærværdige Lord Augustus Fitz=Clarence) og fem Døttre (nylig afdøde Lady Lisle, Lady For, Grevinde Errol, Lady Gordon og Viscountes Falkland). Hertugen af Cumberland (nuværende Konge af Hannover) er fra hans Broders, Kongen af Engellands Dødsdag, ophørt at være engelsk Peer. (Som bekjendt var han en af Torgpartiets Formænd.) Alt den 20de Juni vilde han afgaae med et Dampskilfor at bestige Hannovers Throne, og Hertugen af Cambringe, hvis Vicekonge-Embede nu er tilende, ventedes hvert Øieblik til London. Enkedronningen faaer en Pension af 100,000 Pd. St. Slottet Malboroug, house indrettes til hendes Enkesæde. Kongens Liig, kiste har længe været færdig. Hs. M. havde allerede som Hertug af Clarence bestilt den hos Hr. Turner, Londons berømteste Snedker.